lflage/wiki-talks huggingface dataset:
Diskusjon:Tore Hogstvedt

message: :Hvordan kan det ha seg at denne kunstneren er "antatt å være en av de viktigste samtidskunstnere i Norge", når den eneste ref. er til et online galleri, der kunstneren selv skriver det han måtte ønske..?? Jeg bare spør?Titus 17. jun 2008 kl. 20:24 (CEST)
replies: text: : Helt enig. Skal rydde litt, jeg. (Du kan gjøre det du også, bare pass på å begrunne i forklaringsfeltet "ikke bra nok referanse" el.l.) Laaknor 17. jun 2008 kl. 20:43 (CEST)

message: :Denne artikkelen er nærmest ren selvpromotering, under utstillinger ramses det opp en rekke store utstillinger vedkommende kunstner skal ha i fremtiden, uten referanser, virker vel reklamepreget spør du meg? -"Hogstvedt har hatt over 100 kollektivutstillinger",- "Han skal 12.februar 2009 åpne sin 19 separate utstilling.", er det konkurranse i hvem som har hatt flest utstillinger???Titus 28. okt 2008 kl. 15:25 (CET)
De fleste beskrivelser / informasjon av virksomheter og personer i Wikipedia er markedsføring. Det er vanlig å bruke linker som er knyttet til en hjemmeside eller omtale i media. Avis-sitater, beskrivelser og uttalelser fra referanser bør kunne benyttes som Wikipedia info. 88.91.119.84 1. feb 2010 kl. 21:21 (CET)Tore Hogstvedt
replies: text: Jeg er ikke helt enig i at alt er «markedsføring» i og for seg. Der går et hårfint skille mellom det informative og promotering, selv om begge kan defineres som varianter av samme fenomen. Mange som skriver om seg selv får problemer der. De er personer/har posisjoner som tilsier at der bør være omtale, men de skriver gjerne inn info som ikke er relevant og overser glatt hva som blir leksikalt interessant i et tiårsperspektiv. Da er utstillingskataloger/kalendre f.eks. for 2010 ikke så interessante i sin helhet - men noen punkter er det - kanskje. (Bare håp at det ikke skjer at vernissagen blir spolert av politisperringer, slik det hendte en kollega som skulle stille ut i London på feil tidspunkt). Ellers er det mange av Wikipediamenneskene som er hjelpsomme, selv om det kan oppleves motsatt av og til. Jeg ser av hjemmesiden at du har bra salg, så du kan senke skuldrene og legge inn litt stoff etterhvert som det ikke er fremtidsmeldinger (krystallkulekikking) lengre. Mvh: --Bjørn som tegner 1. feb 2010 kl. 21:59 (CET)
Jeg har ryddet litt med tanke på den mer informative informasjonen om min virksomhet. Tore Hogstvedt 15/1-12
thread_title:  Markedsførings-artikkel? 
Diskusjon:Grevlingen skole og kultursenter

message: Siden er beskyttet mot redigering av andre enn administratorer da stoff kopiert fra andre nettsteder har blitt lagt inn. Har bedt en lokalkjent om oppfølging av saken. Noorse 18. jun 2008 kl. 01:20 (CEST)
thread_title: Beskyttet
Diskusjon:Handelens historie

message: Dette er ikke strengt tatt ikke en internasjonal handleslhistorie, snarere handleshistorie sett i et vest-europeisk perspektiv. Forslag til en bedre tittel ?  Solbris 18. jun 2008 kl. 18:26 (CEST)
replies: text: «Internasjonal handelshistorie i vesteuropeisk perspektiv»? Nei, det er nok bedre å utvide og bedre teksten. --Finn Bjørklid 8. aug 2011 kl. 23:49 (CEST)
Diskusjon:Syndikat

message: Jeg ser ikke ut fra artikkelen noe som forsvarer at dette har noe med bedriftsøkonomi å gjøre ? Foreslår kat Næringsliv Solbris 18. jun 2008 kl. 20:49 (CEST)
Enhver organisert aktivitet som griper utenfor enkeltbedriftenes administrative aktivitet er pr. definisjon korrupsjon, enten det er organisasjonsvirksomhet eller gis navn som truster, karteller, publiseringssyndikater o.l. Den frie konkurransen mellom bedrifter opphører når næringsgrupper allierer seg. Hva som kan kategoriseres som kriminell organisering er en annen skål!  Degress 31. mai 2009 kl. 11:49 (CEST)
thread_title:  Kategori Bedriftsøkonomi?
Diskusjon:Hegge stavkirke

message: Denne diskusjonen bør vel flyttes hit: (flytting foretatt av hundrekvadrat 18. jun 2008 kl. 21:32 (CEST))
It's a basilica type of church with 8 columns. (Stemmer dette i og med at kirken er ombygd?)
Diskusjon:Wookiee

message: Hei!
vi burde få denne artikelen til Liste over raser i star wars.
er noen enig?
det ER jo en rase i star wars. 
replies: text: Jeg har lagt den inn der, med en "se utdypende artikkel" og peker til denne. Wookier er en såpass "hovedfigur" at den kan få lov til å ha egen artikkel (men det er fortsatt mye mer som går ann å skrive på denne artikkelen...).  Laaknor 19. jun 2008 kl. 16:10 (CEST)
thread_title:  Liste over raser i star wars
Diskusjon:The Wall

message: Jeg har tilbakestilt Bruker:Superunknown, som mener at spornummer er et godt ord. Jeg vil be brukeren definere dette ordet, samt forklare hvorfor det er et bedre ord enn innhold eller sanger eller lignende. Jeg vil også vise til tilsvarende diskusjon . Denne diskusjonen regner jeg med brukeren er kjent med, da brukeren har vært svært aktiv på disse sidene, uten å reversere lignende endringer der. 3s 19. jun 2008 kl. 22:48 (CEST)
thread_title: Spornummer

message: Mye av dette ser ut til å være oversatt fra engelsk av en ikke videre kompetent oversetter. Jeg har endret undertittelen "kritikk" til "mottagelse", som er idiomatisk riktigere. Jeg har også foretatt noen andre forbedringer av norsken.
thread_title:  Dårlig norsk 
Diskusjon:Marit Christensen

message: Hvorfor står det ingenting om diamantskandalen?
Diskusjon:Halvbad

message: Det er litt uheldig sammenblanding av uttrykk og teknikker nå. Det fremstår som ett fenomen, som både anbefales av helsevesenet etter kirurgi, og ble utviklet for lenge siden i India. Om sistnevnte sto det opprinnelig bl.a. «Start med å fylle munnen med vann. Trekk så pusten langsomt inn gjennom nesen.» Dette har ingenting med sittebadet Haukeland anbefaler å gjøre. Kanskje forslaget om flytting til hydroterapi hadde vært noe? For øvrig mangler det fortsatt referanse på selve uttrykket halvbad og hva det defineres som på norsk. Btd 20. jun 2008 kl. 09:34 (CEST)
replies: text: Halvbad og helbad er helt vanlige utrykk og teknikker. Hva man har i badet og hvordan det gjennomføres er forskjellig ved de forskjellige behandlingene. Bad som terapi er noe annet en at man vasker seg. De som engasjerer seg i artikkelen kan sikkert utbedre den mer enn det jeg har gjort. Det med Asia vet jeg lite om. Definisjonen og mengden av vann er også forskjellig, beskrivelser blir derfor terapiavhengig derfor blir det galt at man skal lage en konkret definisjon. Noen beskriver vann opp til navlen andre til hofter, det er sikkert mange flere også. Harry Wad (HTM) 20. jun 2008 kl. 15:59 (CEST)
thread_title: Halvbad og halvbad
Diskusjon:The Apprentice

message: Jeg regner med at folk som søker på "The Apprentice" forventer å finne informasjon om den engelske serien. Derfor ønsker jeg å bygge om på artikkelen for å gjøre det mer klart at The Apprentice (eller Kandidaten på norsk) er en amerikansk TV-serie, og heller gjøre det klart at det OGSÅ var en norsk versjon av dette som bare gikk en sesong. Kan jeg gjøre det?Petterhot 20. jun 2008 kl. 13:50 (CEST)
replies: text: Ja, det må du gjerne gjøre! --Eivind (d) 20. jun 2008 kl. 13:58 (CEST)
replies: text: :Da setter jeg igang :-) Petterhot 20. jun 2008 kl. 14:10 (CEST)
thread_title:  Engelsk
Diskusjon:Reidar Hjermann

message: Siste arbeidsdag? Han er jo i arbeid hos regjeringen fra i dag av...

message: Siden dette er en "blp" av en svært aktuell person haster det å få inn referanser i artikkelen. Akutt for de etterspørslene som nå er angitt i artikkelen, men også for utdanning og arbeidserfaring. Btd 21. jun 2008 kl. 21:46 (CEST)
thread_title: BLP
Diskusjon:Geox-TMC

message: Laget står som et landeveislag, men bildet av Gilberto Simoni viser han da vitterlig i en Saunier Duval drakt i et terrengløp. Er dette noe som bør endres? 3s 20. jun 2008 kl. 17:31 (CEST)
replies: text: Landeveisryttere deltar både i banesykling, terrengsykling og sykkelcross i løpet av sesongen. Da tror jeg de må? stille i riktig tøy, men laget er vel fortsatt i bunn og grunn et landeveislag. Jeg brukte bildet på Simoni fordi det var det beste, men kanskje det kan være forvirrende? Pirker 20. jun 2008 kl. 17:46 (CEST)
replies: text: :Det var noe slikt jeg regnet med, så jeg endret ikke noe på det. Sikkert ikke så mange som gidder å reflektere rundt dette, og om de gjør det står jo forklaringen her, så bildet kan godt stå. Tøft med actionbilde og ikke bare disse kjedlige podie/presentasjonsbildene. 3s 20. jun 2008 kl. 17:54 (CEST)
thread_title:  Terrengsykling
Diskusjon:Geoff Tate

message: .
Diskusjon:Skorpa (Kristiansund)

message: Jeg har fjernet lenkene til både wordpress.com og skorpa.no - vi lenker verken til blogger eller underskriftskampanjer. Se Wikipedia:Retningslinjer for eksterne lenker. Vennligst respekter dette. Finn Rindahl 21. jun 2008 kl. 00:19 (CEST)
Maldiskusjon:Kursiv tittel

message: Denne malen bør ikke brukes slik den er nå, siden den bare fungerer i monobook. Se f.eks. hvordan den ser ut i modern. --Kjetil_r 21. jun 2008 kl. 14:35 (CEST)
replies: text: Ille. Jeg har lurt litt på om dette kan løses med det magiske ordet DISPLAYTITLE, men den ser ut til å ha en begrensning bygget inn. - Soulkeeper 21. jun 2008 kl. 14:40 (CEST)
replies: text: :Displaytitle har en stor begrensning som forhindrer store endringer av titler. Begrensningene tillater stort sett kun små/store bokstaver. Jeg vil tro at en salig kombinasjon av javascript og css vil være tingen. — H92 (d · b · @) 22. jun 2008 kl. 03:20 (CEST)
thread_title: Lite pent

message: Ser ut til at malen legger inn et linjeskift slik at artikkeltekst starter litt lavere enn normalt når malen brukes. Er det mulig å fjerne? --Wikijens (diskusjon) 21. jan. 2016 kl. 23:21 (CET)
replies: text: Fant en diskusjon på :en:Template_talk:Italic title. Ser ut som den eneste løsningen er å legge malen nederst på siden, hvor linjeskiftet ikke har noen betydning, i stedet for på toppen. - Soulkeeper (diskusjon) 22. jan. 2016 kl. 00:54 (CET)
replies: text: :Takk for svar. Får vel bare leve med det inntil videre. Håper denne funksjonen og endel andre lignende ting etterhvert kan flyttes over til wikidata eller programmeres på annen måte så man slipper å ha det i wikikoden. Å ha det til sist er kanskje også forvirrende da det jo er noe som dukker opp helt øverst i visningsmodus (samme med  o.l. Mvh. --Wikijens (diskusjon) 2. feb. 2016 kl. 22:24 (CET)
thread_title:  Linjeskift
Diskusjon:Impedans

message: Unnskyld meg, men formelen for XC skal da vel ikkje ha -1???
Noen burde kanskje ta seg tiden med å lage trekanter som viser sammenhengen mellom reaktans og resistans i en spole og kondensator. Da kan man samtidig vise hvordan man regner på komponentene ved hjelp av trigonometri. Hjelper kanskje Ola Norman som ikke kan kompleks regning.

message: Mange av formlene er ikke rendret som lett lesbare formler. De er kun "formelkode" med krøllebraketter og backslasher.
thread_title:  Former ikke rendret
Diskusjon:Kyborg

message: Jeg har skrevet om artikkelen noe. Artikkelen kan imidlertid med fordel forlenges, slik at ulike definisjoner kan forklares i detalj. Den vanligste definisjonen synes fortsatt å være "sience fiction-kyborgen", men ulike kilder, inkludert Store Norske leksikon, åpner for en videre definisjon, slik at mennesker med f.eks. implantert høreapparat kan defineres som kyborger. Det er neppe holdepunkter for å klassifisere personer med briller som kyborger, slik det var anført i den opprinnelige teksten (se historikken). /Bjartewe 21. jun 2008 kl. 19:57 (CEST)
thread_title:  Definisjoner 

message: Ordet kyborg kommer av ordene kybernetikk og organisk. Med andre ord omtaler en gjerne kyborgen som en figur, en krysning mellom menneske og maskin. En vanlig assosiasjon av begrepet kan man finne igjen i science fiction, der teknologi er integrert i mennesker (robotmannen/kvinnen), eller cyberspace hvor mennesket er integrert i maskinen (avatar). 
Donna Haraway har brukt begrepet for å utfordre det eksisterende synet på grenseflaten mellom teknologi og mennesket. 
Kyborgen sier noe om samspillet mellom natur, kultur, vitenskap og teknologi. Med kyborgen som ramme for forståelse ser man på sammensmeltningen av det menneskelige og det teknologiske og hva det er sammen. Istedet for å tenke på hva som er det menneskelige og hva som er det teknologiske. Det er heller ikke gitt hvem som styrer hva, det blir et heterogent forhold.
I et sosio-teknisk perspektiv ser man på kyborger som mennesker med en sterk tilknyttning til teknologi, der det i hverdagslivet er et sømløst samspill mellom det menneskelige og det ikke-menneskelige. Dette kan være i form av mobilbruk, sosiale medier, datamaskin etc. Istedet for å se på teknologiavhengighet gjennom et teknologideterministisk perspektiv vil man med begrepet kyborg se på hva teknologien gjør. Det gir en annen helhetlig forståelse. 
I dagens sosiotekniske samfunn kan man argumentere med at vi alle er Kyborger, gitt vår ekstremt tette integrering med teknologi.
"Vi er det vi er, både med det menneskelige og det teknologiske"
- Siri Øyslebø Sørensen, NTNU 
Kilder kommer.
thread_title:  Kyborg
Diskusjon:Liste over olympiske medaljevinnere i friidrett (kvinner)

message: *Hei!, er det noen som kan tenke seg å bidra til en felles innsats for å lage biografier om kvinnelige olympiske medaljører. Jeg tenkte i utgangspunktet å fokusere på samtlige Sommer-OL fra 1980 og frem til i dag. 
Dersom minimum 10 personer fører seg på listen under, foreslår jeg at vi setter i gang. Noen synspunkter?
Orjanlothe 21. jun 2008 kl. 22:54 (CEST)
thread_title:  Dugnad 

message: *OrjanLothe
*
*
*
*
*
*
*
*
*
thread_title:  Liste 
Diskusjon:Den evangelisk-lutherske kirke i Finland

message: .
Diskusjon:Den finske ortodokse kirke

message: .
Diskusjon:Trapesoeder

message: Burde det hete trapesoeder i stedet for trapesohedron, eller kanskje enda riktigere regulært polyeder? --Mollerup 22. jun 2008 kl. 18:56 (CEST)
replies: text: Kanskje det. Jeg er ikke sikker, siden vi her snakker om avansert tredimensjonal geometri, og jeg datt av lasset omtrent på pyramidale former. Det jeg ser av den engelske utgaven er at vi snakker om en serie legemer som består av kongruente eller speilvendt kongruente firehjørnede flater, derav «trapesoid» og «likt» fra begge ender. Der slipper jeg lens for fremmedord. Polyeder (mangesidig/-et) blir vel for uregelmessig og upresist. Hvert legeme har antall sider definert i en matematisk stigningsfunksjon relatert til antallet i det før, men -edron/-eder i stedet for hedron virker OK. Forbehold: Jeg kan ikke nok gresk til å si om forskjellen er i det språket, eller i matematikoscientoengelsk(stikk den!) til forskjell fra norsk nomenklatur. Bjørn som tegner 22. jun 2008 kl. 21:54 (CEST)
replies: text: :Det ser ut til at trapesoeder er en mineraltype, etter å ha søkt endel på Google bilder. Når jeg søker på "trapesoeder geometri" eller "trapesoeder matematikk", kommer ikke ett eneste treff. Men det er helt klart at "-hedron"-endelsen ikke er norsk. Og jeg tror heller et "regulært polyeder" ville blitt oppfattet som et platonsk legeme. Vi bør kanskje heller legge inn en -mal? --Berntisso 16. jul 2011 kl. 12:37 (CEST)
replies: text: ::Hvorfor ikke Trapezoeder? z er vel fortsatt en bokstav i det norske alfabetet? Ellers enig i at vi bør bruke endelsen -eder så det svarer til polyeder og andre. Det virker dog som om det er litt inkonsekvent transkripsjon for slike sammensetninger. Vi har f.eks. polyhistor, hvor man transkriberer med h. --Wikijens 16. jul 2011 kl. 19:40 (CEST)
replies: text: :::Enig. --Berntisso 17. aug 2011 kl. 15:51 (CEST)
replies: text: ::::Eller vent, trapesoeder kommer nok fra trapes, og skrives med S i motsetning til engelsk trapezoid. --Berntisso 10. sep 2011 kl. 17:27 (CEST)
Flyttet til trapesoeder. --Berntisso 10. sep 2011 kl. 17:29 (CEST)
thread_title: Artikkelnavn
Diskusjon:Jämtland

message: Er ikke Jemtland offisiell skriveform på bokmål? //Heimvennar 22. jun 2008 kl. 23:41 (CEST)
replies: text: Det kan godt være, men norsk wikipedia bruker svenske former på svenske navn. Men vi har en omdirigering, så om du søker på Jemtland, kommer du til Jämtland. :-) Harald Haugland 23. jun 2008 kl. 02:23 (CEST)

text: Det står jo at Jamtland er norsk form i artikkelen, men jeg har aldri hørt noe annet enn Jemtland brukt på norsk (foruten svenske Jämtland). – Erik, 19. jul 2008 kl. 22:06 (CEST)
replies: text: :Jamtland er den form som brukes på jemtsk, islandsk og nynorsk (se her, Verdals Historielag).  //Heimvennar 22. jul 2008 kl. 12:57 (CEST)
thread_title: Navn
Diskusjon:Tvangsekteskap

message: Dette avsnittet:
«Forestillingen om tvang oppstår typisk når et miljø der arrangerte ekteskap er blitt oppfattet som normalt konfronteres med det moderne, vestlige samfunnets frihets- og kjærlighetsidealer. Nåtidig ungdom med ikke-europeisk innvandrerbakgrunn kan oppfatte et arrangert ekteskap som tvang, der deres foreldre, i likhet med tidligere generasjoners vesteuropeere, ville oppfatte det som en naturlig plikt eller praktisk løsning.»
-er etter min mening ikke særlig objektivt. Om en fyller noe annet inn der, f.eks voldtekt, så ser en hvor ille det er. Så dette må skrives om, grundig. Ulf Larsen 23. jun 2008 kl. 00:39 (CEST)
replies: text: Jeg er enig i at denne viktige artikkelen ikke kan stå slik den nå er. En god begynnelse kune være å oversette fra tysk wiki. Man bør få med et historisk riss. Og ettesom det er s¨oppsiktsvekkende og spesielt, det er viktig i norsk sammenheng å påpeke at den nye ekteskapsloven av 1991 faktisk opphevet den klausulen som før gjorde tvangsekteskap til ugyldige/omstøtelige. Det var først noen år senere, etter at en tvangsgiftet kvinne forgjeves forsøkte å få sitt "ekteskap" annullert, at blamasjen ble rettet opp. Ctande 23. jun 2008 kl. 01:02 (CEST)
replies: text: :Jeg synes det kan være på sin plass å få med poenget at også arrangerte ekteskap er tvangsekteskap hvis man kun stilles ovenfor valg mellom ulike ektemaker og et av valgene ikke er å forbli ugift. Mange homofile og lesbiske giftes bort men uten å føle seg fri til å si nei fordi det å ikke gifte seg ikke er et alternativ.(Det å gifte seg med en av samme kjønn er i alle fall ikke et alteranativ).Frihet fra tvangsekteskap må bety frihet til 0 ekteskap!
replies: text: ::Artikkelen må skrives om, men for min egen del har jeg ikke nok innsikt til at jeg kan gjøre det. At artikkelen er merket med objektivitetsmerke er derfor et første steg og en advarsel til de som eventuelt leser den og en oppfordring til å forbedre den så merket kan fjernes. Ulf Larsen 13. aug 2008 kl. 18:57 (CEST)
thread_title:  Kan oppfattes som tvang?
Diskusjon:Arrangert ekteskap

message: Så vidt jeg har fått med meg gjennom avislesning så er såkalte arrangerte ekteskap så godt som alltid tilordnet av foreldrene og har svært ofte et element av tvang, artikkelen bør følgelig omskrives for å fremstå med en objektiv beskrivelse av fenomenet. Ulf Larsen 23. jun 2008 kl. 00:45 (CEST)
replies: text: Her kan det helt klart skrives mye mer, men nå står det jo at arrangerte ekteskap ofte er arrangert av foreldrene. Det kan sikkert uten problemer endres til «typisk» eller «vanligvis». Nå har arrangerte ekteskap likevel en lang historie, også i Europa, og det har vært vanlig i mange deler av verden at det ikke bare er foreldrene, men også fjernere slektninger, som har et ord med i laget. Benjamin 11. aug 2008 kl. 23:33 (CEST)
replies: text: :Jeg blander meg in i diskusjonen 4  år senere. Jeg fjernet en setning langt framme i artikkelen som med bred penn fastslo at begrepet arrangert ekteskap forutsetter fravær av tvang. Dette blir etter min mening feil/villedende. Å fokusere på et skille mellom arrangerte ekteskap og tvangsekteskap er i stor grad et moderne fenomen. Uavhengig av om man mener det er mulig å sette et sånt skille i praksis, så mener jeg det er et faktum at mange mer tradisjonelle samfunn ikke en gang har forsøkt å definere et sånt skille på noen klar måte (eller med juridiske implikasjoner). Og siden denne artikkelen tar for seg arrangerte ekteskap i global målestokk og som historisk fenomen blir det feil å si  som en generell regel at arrangerte ekteskap alltid har forutsatt fravær av tvang. Man må heller gjøre som artikkelen gjør på slutten; presisere at moderne vestlige land legger stor vekt på dette skillet.  Mvh. Iselilja (diskusjon) 13. okt 2012 kl. 21:06 (CEST)
thread_title:  Tilnærmet alltid av foreldrene 
Diskusjon:Treungenbanen

message: Du har foreslått fletting, og det går jo an, forutsatt at all tekst går inn i den nye artikkelen, som vel må være Arendalsbanen eller Arendalslinjen, siden det er dagens banenavn. Det historiske navnet, Treungenbanen, må da bli redirect, og det må redegjøres for at dette er banens opprinnelige navn. Ellers er nettopp Treungenbanen 100 år nå i 2008. krg 14. jun 2008 kl. 00:54 (CEST)
Men det er jo også slik, at Treungenbanen fra Nelaug til Treungen aldri har hatt noe annet navn enn nettopp Treungenbanen. Derfor bør kanskje likevel konklusjonen være at begge artiklene opprettholdes. Treungenbanen var noe annet enn Arendalsbanen er. Den ene er nedlagt, den andre er i drift. Jeg vurderte problemstillingen da artiklene ble opprettet - og jeg kom den gang som nå til at begge bør være der.  krg 23. jun 2008 kl. 01:02 (CEST)
Jeg synes vel at den som foreslår fletting av artikler må komme med en argumentasjon, ikke bare foreslå. Siden dette ikke har skjedd trekker jeg den konklusjon at forslaget om fletting har falt. Flettmerke på artiklene fjernes snarest. krg 7. jul 2008 kl. 23:20 (CEST)
replies: text: : Treungenbanen er ikke 100 år før i 2010, det er strekningen Arendal-Nelaug, altså Nelaugbanen/Arendalsbanen som har jubileum i år. Mvh Etnoerik 8. jul 2008 kl. 12:45 (CEST)
replies: text: ::Det er heller ikke strekningen Arendal -Nelaug, men Arendal - Froland som har jubileum i år, om man skal være helt presis. Strekningen Arendal - Nelaug ble ikke spesielt interessant før Sørlandsbanen ble bygd. Det som feires er at de første togene i rutetrafikk begynte å gå. Først seinere ble det vedtatt å bygge banen til Treungen. I første omgang var det vedtatt å bygge bane til Åmli. Mener du at vi burde bruke navnet Åmlibanen også? krg 8. jul 2008 kl. 13:03 (CEST)
Et linjekart må være tilnærmet konsekvent. Her er Åmli stasjon som ikke finnes, mens Åmli ER et oppslagsord. Barbu ER et oppslagsord, og det er også Arendal stasjon. krg 2. sep 2008 kl. 20:32 (CEST)
Om man leser teksten i artikkelen går det fram at Treungenbanen går fra Arendal til Treungen. Strekningen fra Nelaug til Treungen gjelder kun den forkortede Treungen-banen, slik den ble da Arendalslinjen ble en sidebane og Treungenbanen ble to sidebaner til Sørlandsbanen. krg (diskusjon) 12. mar. 2018 kl. 11:14 (CET)
thread_title:  Arendalsbanen / Treungenbanen 

message: Fylkesvei 415 ser ut til å følge jernbanetraseen fra Simonstad og nordover om man ser på gamle flyfoto.  2001:464D:9529:4:1D4F:E093:5921:7E1A 1. jan. 2023 kl. 21:35 (CET)
thread_title:  Fv 415 fra Simonstad til Åmli følger traseen 
Diskusjon:Presidentvalget i Zimbabwe 2008

message: Denne artikkelen er svært unøyaktig og lite leksikalsk. Det står også flere direkte feil her. jeg har ikke tid til å gjøre noe med den nå men skal forsøke å komme tilbake til den. arne 24. jun 2008 kl. 13:01 (CEST)
replies: text: Fint om du eller noen som kan litt om dette, tar tak i denne. Vi har lenket til denne artikkelen fra fremsiden i flere måneder, og det er skadelig for NoWikis rykte at den er så svak! Mr. Hill 24. jun 2008 kl. 16:15 (CEST)
replies: text: :jeg skal ta en runde, men setter pris på om noen kan gå over det formale, da jeg har litt lite tid og både har litt problemer med slurvefeil og diverse formateringer. arne 24. jun 2008 kl. 18:53 (CEST)
replies: text: ::Kjør på, Arne, så skal jeg tørke støv. Eller bedre - noen med bedre filologiske evner, da jeg har en lei tendens til å bruke for mange komma.. Mr. Hill 24. jun 2008 kl. 22:14 (CEST)

text: ::NB! Vi trenger referanser til deler av utvidelsene av artikkelen! - Mr. Hill 25. jun 2008 kl. 00:38 (CEST)